Pravila nagradnog natječaja “Ljeto u igraonici”
Priređivač nagradnog natječaja je Veseli kutak d.o.o. 
Tema i svrha natječaja 
Cijenimo sve posjetitelje Kid's Jungle igraonice i zato želimo definirati pravila nagradnog natječaja 'Ljeto u igraonici' u kojima će se osjećati zaštićenima. 
Trajanje i dinamika natječaja 
Od 10. do 25. srpnja 2026. godine svakog petka i subote  od 17 do 19 sati u Kid's Jungle igraonici u City Centeru one Split održavati će se radionice i aktivnosti za djecu.
Kako sudjelovati u nagradnom natječaju
Posjetitelji Kid's Jungle igraonice svakog petka i subote, od 10. do 25. srpnja 2026. godine, u vremenskom periodu od 17 do 19 sati moći će sudjelovati u raznim radionicama koje je Kid's Jungle igraonica pripremila u suradnji s partnerima nagradnog natječaja „Ljeto u igraonici“: Cineplexx i City Center one. 
Kreativne, edukativne radionice i aktivnosti sastojat će se od facepaintinga, Cinekviza – za sve ljubitelje crtića i filmova, Tobijevog laboratorija i znanstvenih pokusa, izrade ljigavaca, Numicon radionice – matematika na zabavan način i radionice oslikavanja majica . Najspretnije i najkreativnije mališane na navedenim radionicama nagrađujemo nagrađujemo s proizvodima koje su osigurali partneri nagradnog natječaja i Kid's Jungle igraonica.  
Nagrade 
Najkreativniji ili najspretniji , prema odabiru žirija, osvajaju nagrade koje su osigurali partneri projekta i Kid's Jungle igraonica:  50 lizalica, 24 lončića, 200 komada čokoladica i 10 Cineplexx vauchera, oslikane majice.
Nagrade nisu zamjenjive za neke druge nagrade. Nagrade se ostvaruju u Kid's Jungle igraonici u City Centeru one Split.
Pravila i uvjeti natjecanja 
Pravo na sudjelovanje u Kreativnom natječaju i pravo na nagradu imaju svi posjetitelji igraonice koji imaju od 3 do 11,99 godina u trenutku objave ovog natječaja. Pravo na sudjelovanje u Kreativnom natječaju ostvaruje se sudjelovanjem na nekoj od spomenutih radionica.
Maloljetnici od 3 do 11,99 godina mogu biti dobitnici nagrada i primiti osvojenu nagradu prema zakonom propisanim uvjetima, tj. ako su zakonski zastupnici maloljetnog dobitnika prihvatili nagradu umjesto maloljetnog dobitnika.
Nagradni natječaj može se prekinuti, otkazati ili staviti u stanje mirovanja samo u slučaju da nastupe okolnosti za koje priređivač nije odgovoran, odnosno koje nije mogao spriječiti, otkloniti ili izbjeći. Javnost će o prekidu nagradnog natječaja biti obaviješteni putem web stranice Kid's Jungle. Priređivač zadržava pravo izmjene pravila nagradnog natječaja u bilo kojem trenutku. 
Pravo na nagradu 
Sudionici koji sudjeluju u natječaju kao i dobitnik nemaju pravo zahtijevati drugačije nagrade od onih za koje su se natjecali i osvojili ih u postupku sukladno ovim Pravilima. Nagrade se ne mogu zamijeniti za novac, druge proizvode ili usluge. Preuzimanjem nagrade prestaju sve obveze Priređivača prema dobitniku/cima. Nagrade nisu prenosive. 
Suglasnost s pravilima natječaja i uvjetima korištenja 
Sudionici natječaja suglasni su s ovim pravilima i uvjetima korištenja.

